**UKMERGĖS RAJONO SAVIVALDYBĖS**

**TARYBA**

**SPRENDIMAS**

**DĖL VIETINĖS RINKLIAVOS UŽ LEIDIMO ATLIKTI KASINĖJIMO DARBUS UKMERGĖS RAJONO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMĄ NUOSTATŲ PATVIRTINIMO**

2021 m. birželio d. Nr.

Ukmergė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos rinkliavų įstatymo 11 straipsnio 1 dalies 1 punktu ir 12 straipsniu, Ukmergės rajono savivaldybės taryba  n u s p r e n d ž i a:

Patvirtinti Vietinės rinkliavos už leidimo atlikti kasinėjimo darbus Ukmergės rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuose plotuose), atitverti ją ar jos dalį arba apriboti eismą joje išdavimą nuostatus (pridedama).

Šis sprendimas įsigalioja 2021 m. liepos 1 d.

Savivaldybės meras

Projektą parengė:

Urbanistikos ir infrastruktūros skyriaus vyriausioji specialistė Indrė Rakauskaitė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

PATVIRTINTA

Ukmergės rajono savivaldybės tarybos

2021 m. birželio d. sprendimu Nr.

**VIETINĖS RINKLIAVOS UŽ LEIDIMO ATLIKTI KASINĖJIMO DARBUS UKMERGĖS RAJONO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMĄ NUOSTATAI**

**I SKYRIUS**

**BENDROSIOS NUOSTATOS**

1. Vietinė rinkliava įskaitoma į Savivaldybės biudžetą.
2. Vietinė rinkliava renkama už leidimo atlikti kasinėjimo darbus savivaldybės viešojo naudojimo teritorijoje (gatvėse, aikštėse, žaliuosiuose plotuose), atitverti ją ar jos dalį arba apriboti eismą joje išdavimą, vadovaujantis Lietuvos Respublikos rinkliavų įstatymu (Žin., 2000, Nr. [52-1484](https://www.e-tar.lt/portal/lt/legalAct/TAR.41CD8BF53D8D)).
3. Pagrindinės Rinkliavos nuostatų sąvokos:
   1. **Vietinė rinkliava** – Ukmergės rajono savivaldybės (toliau – Savivaldybė) tarybos sprendimu nustatyta privaloma įmoka, galiojanti savivaldybės teritorijoje.
   2. **Leidimas** – Savivaldybės tarybos patvirtintos formos dokumentas, suteikiantis teisę atlikti kasinėjimo darbus Ukmergės rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje leidime numatytomis sąlygomis.
   3. **Viešojo naudojimo teritorija** – Savivaldybės teritorijoje esančios gatvės, vietinės reikšmės keliai, pėsčiųjų ir dviračių takai, aikštės, žalieji plotai.
   4. **Rinkliavos mokėtojas** – fizinis ar juridinis asmuo.
4. Kitos Rinkliavos nuostatuose vartojamos sąvokos suprantamos taip, kaip jos apibrėžtos Lietuvos Respublikos rinkliavų įstatyme, Lietuvos Respublikos statybos įstatyme, Statybos techniniame reglamente STR 1.06.01:2016 „Statybos darbai. Statinio statybos priežiūra“ ir kituose teisės aktuose.

**II SKYRIUS**

**RINKLIAVOS DYDŽIAI IR LENGVATOS**

1. Vietinė rinkliava renkama už leidimo išdavimą.
2. Nustatomi tokie vietinės rinkliavos dydžiai už vieną (1) parą:
   1. gatvių važiuojamosios dalies perkasimas arba atitvėrimas, kai visiškai uždaromas eismas – 40 Eur;
   2. gatvių važiuojamosios dalies perkasimas arba atitvėrimas, kai iš dalies apribojamas eismas – 30 Eur;
   3. šaligatvių, pėsčiųjų takų, dviračių takų perkasimas arba aptvėrimas, kai visiškai uždaromas eismas – 20 Eur;
   4. šaligatvių, pėsčiųjų takų, dviračių takų perkasimas arba aptvėrimas, kai iš dalies apribojamas eismas – 15 Eur;
   5. žaliųjų plotų perkasimas arba atitvėrimas – 10 Eur;
   6. daugiabučių namų kiemų dangų perkasimas arba atitvėrimas – 30 Eur;
   7. pėsčiųjų perėjimo zonų, šaligatvių, dviračių takų atitvėrimas, kada vykdomi darbai, nesusiję su žemės kasimo darbais – 10 Eur.
3. Rinkliava mažinama du kartus (koef. 0,5), kai darbai vykdomi gatvėse, vietinės reikšmės keliuose, aikštėse, pėsčiųjų ir dviračių takuose su žvyro ar skaldos danga.
4. Kai ardoma gatvės, vietinės reikšmės kelio asfalto, pėsčiųjų ar dviračių tako kietoji danga nepraėjus penkeriems metams po jos paklojimo ar atnaujinimo, rinkliavos tarifas didinamas penkis kartus (koef. 5,0).
5. Vietinė rinkliava už leidimo išdavimą neimama, kai:
   1. vykdomi gatvių, vietinės reikšmės kelių, šaligatvių ar dviračių takų tiesimo, remonto, rekonstrukcijos, inžinerinių tinklų renovacijos darbai, kurių užsakovas yra Savivaldybė;
   2. klojami inžineriniai tinklai Savivaldybės lėšomis;
   3. likviduojamos inžinerinių tinklų avarijos, o viešojo naudojimo teritorijose perkastos vietos atstatomos per 3 kalendorines dienas po avarijos likvidavimo.

**III SKYRIUS**

**RINKLIAVOS MOKĖJIMO IR GRĄŽINIMO TVARKA**

1. Fiziniai ar juridiniai asmenys, norintys gauti leidimą, raštu ar elektroninėmis priemonėmis kreipiasi į Savivaldybės administracijos Urbanistikos ir infrastruktūros skyriaus atsakingą darbuotoją su prašymu leisti atlikti kasinėjimo darbus Ukmergės rajono savivaldybės viešojo naudojimo teritorijoje, atitverti ją ar jos dalį arba apriboti eismą joje. Leidimai išduodami vadovaujantis Leidimo atlikti kasinėjimo darbus Ukmergės rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašu.
2. Vietinė rinkliava, pagal išrašytą mokėjimo nurodymą, sumokama prieš išduodant arba pratęsiant leidimą. Vietinė rinkliava mokama į Savivaldybės administracijos sąskaitą Nr. LT307182400001130645 nurodant:
   1. įmokos gavėją – Ukmergės rajono savivaldybės administracija, kodas 188752174;
   2. mokėjimo paskirtį – „Už leidimą atlikti kasinėjimo darbus“.
3. Rinkliavos mokėtojui, sumokėjusiam nustatyto dydžio vietinę rinkliavą, nustatyta tvarka išduodamas leidimas.
4. Sumokėta vietinė rinkliava arba jos dalis grąžinama, rinkliavos mokėtojui pateikus Savivaldybės administracijai rašytinį prašymą ir jame nurodžius priežastį dėl vietinės rinkliavos grąžinimo, jei:
   1. sumokėta didesnė suma, negu apskaičiuotas vietinės rinkliavos už leidimo išdavimą dydis;
   2. nesuteikta paslauga (neišduotas leidimas);
   3. dėl priimtų įstatymų ar kitų teisės aktų pasikeitimo, įskaitant veiklos teisės aktais apribojimą ar uždraudimą, arba dėl nenugalimos jėgos aplinkybių poveikio vietinės rinkliavos mokėtojas negali pasinaudoti išduoto leidimo suteiktomis teisėmis ir nėra pradėjęs kasinėjimo darbų arba atitvėręs viešojo naudojimo teritorijos ar jos dalies.
5. Prašymą dėl vietinės rinkliavos ar jos dalies grąžinimo rinkliavos mokėtojas Savivaldybės administracijai turi pateikti per vieną mėnesį nuo vietinės rinkliavos sumokėjimo datos. Vietinė rinkliava grąžinama už tiek parų, kiek rinkliavos mokėtojas negalėjo pasinaudoti išduoto leidimo suteiktomis teisėmis, ne vėliau kaip per 30 kalendorinių dienų po rašytinio prašymo gavimo dienos, leidimą išdavusiam atsakingam darbuotojui patvirtinus, kad prašyme nurodyta vietinės rinkliavos grąžinimo priežastis atitinka vieną iš Rinkliavos nuostatų 13 punkte išvardytų atvejų.
6. Panaikinus leidimą už įstatymų ar kitų teisės aktų pažeidimus, sumokėta vietinė rinkliava negrąžinama.
7. Jeigu rinkliavos mokėtojas nesumoka vietinės rinkliavos arba sumoka mažesnę sumą nei buvo nurodytą mokėjimo nurodyme, leidimas nėra išduodamas.

**IV SKYRIUS**

**BAIGIAMOSIOS NUOSTATOS**

1. Delspinigiai nėra taikomi.

**18. Surinktos lėšos už leidimo atlikti kasinėjimo darbus savivaldybės viešojo naudojimo teritorijoje (gatvėse, aikštėse, žaliuosiuose plotuose), atitverti ją ar jos dalį arba apriboti eismą joje išdavimą panaudojamos vietinių kelių ir gatvių remontui ir priežiūrai.**

~~18.~~ **19.** Vieną kartą per metus, bet ne vėliau kaip iki einamųjų metų sausio 31 dienos, už leidimų išdavimą atsakingas darbuotojas pateikia Savivaldybės administracijos direktoriui ataskaitas už praėjusius kalendorinius metus, nurodydami jose išduotų leidimų, pratęstų leidimų skaičių ir surinktas lėšas.

~~19.~~ **20.** Rinkliavos nuostatus tvirtina, keičia ar pripažįsta netekusiais galios Savivaldybės taryba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SAVIVALDYBĖS TARYBOS SPRENDIMO**

**„DĖL VIETINĖS RINKLIAVOS UŽ LEIDIMO ATLIKTI KASINĖJIMO DARBUS UKMERGĖS RAJONO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMĄ NUOSTATŲ PATVIRTINIMO“**

**AIŠKINAMASIS RAŠTAS**

2021 m. birželio d.

Ukmergė

**1. Sprendimo projekto rengimo pagrindas:** Lietuvos Respublikos vietos savivaldos įstatymo 16 straipsnio 2 dalies 37 punktas numato, kad savivaldybės tarybos kompetencija yra vietinių rinkliavų, įmokų ir mokesčių tarifų nustatymas. Lietuvos Respublikos rinkliavų įstatymo 12 straipsnis numato, kad savivaldybės taryba savo sprendimu tvirtina vietinės rinkliavos nuostatus.

**2. Sprendimo projekto tikslas ir esmė:** Lietuvos Respublikos rinkliavų įstatymo 11 straipsnio 1 dalies 1 punkte nustatyta, kad Savivaldybės taryba turi teisę savivaldybės teritorijoje nustatyti vietines rinkliavas už leidimo atlikti kasinėjimo darbus savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimą.

Šiuo sprendimo projektu siūlomi patvirtinti vietinės rinkliavos dydžius, rinkliavos mokėjimo ir grąžinimo tvarką.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra.

**4. Sprendimui įgyvendinti reikalingos lėšos ir galimi finansavimo šaltiniai:** Ukmergės rajono savivaldybės biudžeto lėšų nereikės.

**5. Priėmus sprendimą laukiami rezultatai, galimos pasekmės:** neigiamų padarinių dėl priimto sprendimo projekto nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** priimti sprendimą „Dėl leidimo atlikti kasinėjimo darbus Ukmergės rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuose plotose), atitverti ją ar jos dalį arba apriboti eismą joje išdavimo tvarkos aprašo patvirtinimo“

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** vertinti nereikia.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** vertinti nereikia.

**9. Sekretoriatas priimtą sprendimą pateikia\*:** Urbanistikos ir infrastruktūros skyriui.

**10. Aiškinamojo rašto priedai:** nėra

Urbanistikos ir infrastruktūros skyriaus vyriausioji specialistė Indrė Rakauskaitė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.